Document ID: 32009D0907

PADOMES LĒMUMS 2009/907/KĀDP
(2009. gada 8. decembris),
ar ko groza Padomes Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
tā kā:
(1)
Padome 2008. gada 10. novembrī pieņēma Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1).
(2)
Ņemot vērā pirmajā operācijas gadā gūto pieredzi, ir vajadzīgi grozījumi Vienotajā rīcībā 2008/851/KĀDP, lai Eiropas Savienības jūras spēkiem dotu iespēju Somālijas piekrastē veikt zvejas darbību pārraudzību.
(3)
Pirātisms un laupīšana Somālijas piekrastē turpina apdraudēt kuģošanu šajā apgabalā un jo īpaši Pasaules pārtikas programmas organizēto pārtikas palīdzības sniegšanu Somālijas iedzīvotājiem.
(4)
Tādēļ operācija ir jāpagarina vēl uz vienu gadu.
(5)
Apvienoto Nāciju Organizācijas Drošības padome 2009. gada 30. novembrī pieņēma Rezolūciju 1897 (2009).
(6)
Attiecīgi būtu jāgroza Vienotā rīcība 2008/851/KĀDP,
IR PIEŅĒMUSI ŠO LĒMUMU.
1. pants
Ar šo Vienoto rīcību 2008/851/KĀDP groza šādi.
a)
Vienotās rīcības 1. pantam pievieno šādu punktu:
“3. Tāpat Atalanta palīdz pārraudzīt zvejas darbības Somālijas piekrastē.”.
b)
Vienotās rīcības 2. panta f) punktu aizstāj ar šādiem punktiem:
“f)
izveido koordināciju un sadarbojas ar organizācijām un struktūrām, kā arī ar valstīm, kas darbojas reģionā, lai apkarotu pirātismu un bruņotas laupīšanas Somālijas piekrastē, jo īpaši ar “Apvienotās sevišķu uzdevumu grupas 150” (Combined Task Force 150) jūras spēkiem, kas darbojas saskaņā ar operāciju “Ilgstoša brīvība” (Operation Enduring Freedom);
g)
tiklīdz uz sauszemes ir gūti pietiekami panākumi jūras spēku nostiprināšanas jomā, tostarp paredzēti informācijas apmaiņas drošības pasākumi, palīdz Somālijas iestādēm, darot pieejamus operācijas gaitā apkopotos zvejas darbību datus.”.
c)
Vienotās rīcības 16. panta 3. punktu aizstāj ar šādu punktu:
“3. ES militārā operācija beidzas 2010. gada 12. decembrī.”.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2009. gada 8. decembrī

Labels: 11
5
10
8
18
15